ഓടിക്കൊണ്ടിരിക്കുന്ന കാര് കത്തി നശിച്ചു കുറ്ററ്യടി: പക്രം തളം ചുരം പാതയിലെ ആറാം വളവിന് സമീപം തലശ്ശേരിയില് നിന്നും വയനാട്ടിലെ മക്കിയാട് ഭാഗത്തേക്ക് പോവുകയായിരുന്ന നിസാന് കാര് ഇന്നലെ വെളുപ്പിന് രണ്ട് മണിയോടെയാണ് കത്തിനശിച്ചത്. യാത്രക്കാര് അത്ഭുതകരമായി രക്ഷപെട്ടു. മക്കിയാട് ഭാഗത്ത് മറ്റൊരു കാര് റിപ്പേര് ചെയ്യാന് പോകുന്ന വഴിയിലാണ് അപകടം സംഭവിച്ചത്. കത്തിയ കാറിന്റെ യന്ത്രതകരാറാണ് അപകടത്തിന് കാരണമായതെന്ന് പറയപെടുന്നു. തൊട്ടില് പാലം പോലീസും ചേലക്കാട്ടില് നിന്ന് എത്തിയ അഗ്നിശമന സേനാവിഭാഗവും രക്ഷാപ്രവര്ത്തനങ്ങള് നടത്തി.കഴിഞ്ഞ വര്ഷവും ചുരം റോഡില് കാര് കത്തിയ സംഭവം ഉണ്ടായിരുന്നു.